钦定古今图书集成/明伦汇编/闺媛典/第336卷 > 贺靓君
## 钦定古今图书集成/明伦汇编/闺媛典/第336卷 > 贺靓君

按《溧阳县志》：贺靓君名洁，六七岁时能属对。一夕纳
凉，父曰：“夜坐看萤飞。”靓君即应曰：“晓眠闻燕语。”及笄
归庠生史事，理家之暇，惟好吟咏，著《愁人集》一卷。其
《即事》诗曰：“细雨灯前句，斜阳花下卮。”《晓霁》诗曰：“掠蕊
蜂须腻，穿花蝶翅香。”《赠邻媛》诗曰：“红豆调鹦鹉，青绫
绣凤凰。”《初夏》诗曰：“团扇乍拈题欲遍，湘帘将卷倦还休。”《秋晚》诗曰：“绕径寒虫吟落叶，贴天征雁衬残霞。”《病
中偶感》诗曰：“金钩斜挂鸳鸯带，钿合闲收翡翠冠。”其
警句类如此。